張禬

張禬（），字汝吉，號東盤，順天府薊州平谷縣辛寨社人，明朝政治人物。

 生平 
弘治八年（1495年）乙卯科順天鄉試第一名舉人（解元），十五年（1502年）中式壬戌科會試第四十九名，二甲第九十四名進士。選翰林院庶吉士。正德初年，授兵科給事中，轉左給事中。時值劉瑾擅政，欲置兵部尚書劉大夏於死地，張禬獨抗議申救，謫戍。改監察御史，陞大理寺丞，進左少卿。陞都察院右僉都御史巡撫宣府。丁內艱服闕，改巡撫山西。因極諫明武宗西巡，下獄拷訊，毫無所得。不久，因蕩平妖賊張鉞之亂，賜金幣。嘉靖元年（1522年），卒於官《平谷縣志·中卷》：張禬，字汝吉，辛寨社人。中宏治乙卯科解元，登壬戌科進士，選翰林院庶吉士。正德初授兵科給事中，轉左給事中。時逆瑾擅政，毒害正人。兵部尚書劉大夏，一時領袖。瑾亢嫉之必欲寘之死，禬獨抗議申救，竟得謫戍。大監段聰，以侍東宮頗得寵倖，遂欲借逆瑾之力，夤緣乞官其姪，禬上疏力諍之。改監察御史，查盤山東，風采益著，貪墨望風鮮綬。陞大理寺丞，進左少卿，識獄公平，靡有阿撓。知縣劉儒，侮法受贓，為僉事呂和所按。儒陰賂權璫，反欲罪和，公執不可，竟正儒罪。陞僉都御史巡撫宣府。丁內艱服闕復巡撫山西。整飭邊務之餘，留心刑獄，前後所全活者幾千人。鎮守太監吳經，貪橫官民，禬寘群小于法，其勢始斂。武宗西巡困公者，如建宮造舟之類，不一而足，禬皆上疏極諫。上怒，命執禬左右拷訊，竟無所得，乃止。其後，又因禬能蕩平妖賊張鉞之亂，厥功丕著，朝野咸服之，俱蒙璽書金幣之賜。嘉靖壬午，卒于官。軍民感禬之德，立祠以祀。其子扶櫬歸家，惟圖書數卷而已。禬別號東盤，與其弟禴同為御史及都御史，人以為兩難-{云}-。。

 家族 
曾祖張弼；祖父張雲，知府；父張鑄，府同知。母李氏；繼母吳氏；繼母王氏。严侍下。弟張禴。

紀念
平谷縣城曾有為張禬所立之「解元坊」清雍正六年增刻本《平谷縣志·卷之一》。

参考文献

Category:弘治八年乙卯科順天鄉試舉人
G
Category:平谷人
Category:明朝順天鄉試解元
Category:明朝庶吉士
Category:明朝兵科左給事中
Category:明朝監察御史
Category:明朝大理寺丞
Category:明朝大理寺少卿
Category:明朝右僉都御史
Category:明朝宣府巡撫
Category:明朝山西巡撫